കര്ണാല് ലാത്തിച്ചാര്ജിനെ ന്യായീകരിച്ച് കേന്ദ്ര കൃഷി മന്ത്രി കര്ണാലില് കര്ഷക സമരത്തിനിടെ ഉണ്ടായ പൊലീസ് ലാത്തിച്ചാര്ജ്ജിനെ ന്യായീകരിച്ച് കേന്ദ്ര കൃഷിമന്ത്രി നരേന്ദ്രസിംഗ് തോമര്. ക്രമസമാധാന പാലനം സര്ക്കാരിന്റെ കടമയാണെന്നും അതിന് കര്ശന നടപടി അനിവാര്യമാണെന്നും അദ്ദേഹം വിശദീകരിച്ചു. കര്ഷക സമരം ഉത്തര്പ്രദേശ് തെരഞ്ഞെടുപ്പിനെ ബാധിക്കില്ലെന്നും തോമര് കൂട്ടിചേര്ത്തു. അതേസമയം, കര്ഷക സമരത്തെക്കുറിച്ചുള്ള ഹരിയാന മുഖ്യമന്ത്രി മനോഹര് ലാല് ഖട്ടറിന്റെ പ്രസ്താവനക്കെതിരെ പഞ്ചാബ് മുഖ്യമന്ത്രി അമരീന്ദര് സിംഗ് രംഗത്തെത്തി. കര്ഷകര്ക്ക് സമാധാനപരമായ രീതിയില് പ്രതിഷേധിക്കാമായിരുന്നു. അങ്ങനെയെങ്കില് അവരെ ആരും തടയില്ലായിരുന്നു. പ്രതിഷേധം സമാധാനപരമായിരിക്കുമെന്ന് അവര് ആദ്യമേ ഉറപ്പ് തന്നിരുന്നു. എന്നാല് അവര് റോഡ് തടയുകയും പൊലീസിന് നേരെ കല്ലെറിയുകയുമായിരുന്നു. പൊലീസ് ക്രമസമാധാനം സംരക്ഷിക്കാന് ശ്രമിക്കുക മാത്രമാണ് ചെയ്തത്, എന്നായിരുന്നു ഖട്ടറിന്റെ പ്രസ്താവന.